Hastings Kamuzu Banda, nauxiu Akim Kamnkhwala Mtunthama Banda cerca de Kasungu en Malawi o 15 de febrero de 1898 y muerto en Johannesburgo o 25 de noviembre de 1997, estió un medico​ y politico que estió primer ministro de Malawi entre 1964 y 1966, también estió lo primer president d'o país, gubernando-lo dende o 6 de chulio de 1966 dica mayo de 1994.

Partidario d'a independencia de Malawi, dimpués d'acabar los suyos estudios difuera, en a tornada a lo país denunció lo colonialismo. En ixa epoca en o país i heba conflictos entre partidarios d'a independencia y las autoridaz colonials, per lo que Banda estió engarcholau en 1959 per lo gubierno colonial. Ixe mesmo anyo fundó lo Partiu d'o Congreso de Malawi (Malawi Congress Party - MCP).

Con a independencia d'o país lo 6 de chulio de 1964, Banda se convierte en Primer Ministro mientres os dos primers anyos, posteriorment en 1966 plega a president, mientres este peridodo elimina tota la oposición, engarchola a los suyos líders y estableixe o suyo partiu politico como o solo partiu d'o país. Organizacions y gubiernos extranchers anuncian las suyas preocupacions sobre l'aplicación d'os dreitos humans.

Dende de 1971, dica la suya muerte estió president vitalicio.
Hastings Kamuzu Banda